Publication: Magyar Közlöny
Issue: MK-2004-29 (Year: 2004, Number: 29)
Era: 2004-2010
Section: a 2/1995. (II. 22.) PM rendelethez]
Paragraph Index: 730

6. Egyéb ismeretek Az alapvetõ bankügyletek szervezése, irányítása mellett a szakképesített bankreferens feladatkörébe tartozhat olyan — nem a tipikus körbe tartozó — területeken való eligazodás, melyhez speciális szakmai területen kell megismernie az adott terület terminus technikusait, az ezekhez kapcsolódó törvényi szabályozást, illetve az egyes területeken bonyolított ügyletek hatását a bank mérlegére, jövedelmezõségére, likviditására és fizetõképességére. E mellett e területen is képesnek kell lennie az egyes ügyletek kockázati szintjének felmérésére. Ilyenek lehetnek az alábbi speciális ismeretkörök: Nemzetközi pénzügyek és az Európai Monetáris Rendszerrel kapcsolatos ismeretek: — árfolyamok és devizapiacok; az Eurorendszer, — a külkereskedelem finanszírozása, — az Európai Gazdasági és Monetáris Unió, — az Európai Fizetési Rendszer (a TARGET). Személyes pénzügyi tervezéssel kapcsolatos ismeretek: — a pénzügyi tervezés menete, — cash menedzsment: tanácsadás, — befektetési tanácsadás, — biztosítási tanácsadás, — nyugdíjrendszerek és nyugdíjpénztárak; nyugdíjtervezés, — adózási ismeretek. Lízingügyletekkel kapcsolatos ismeretek: — operatív és pénzügyi lízing; lízing és eszköz alapú finanszírozás, — autófinanszírozás; vendorfinanszírozás; termelõberendezések lízingje, — lízingszámtan; lízingjogi ismeretek, — lízingügyletek leírása és elszámolása; lízing-számvitel, — a magyarországi lízingpiacok. Befektetéskezeléssel kapcsolatos ismeretek: — vagyon-, alap-, portfóliókezelés, — tipikus intézményi formák; nemzetközi tendenciák, — kötvényportfóliók és kötvényportfólió-menedzsment, — részvényportfólió és portfóliómenedzsment, — származtatott ügyletek a befektetéskezelésben, — teljesítménymérés és benchmarking, — etikai és szabályozási kérdések, — a magyarországi befektetéskezelés. Vállalatfinanszírozással — vállalatértékeléssel kapcsolatos ismeretek: — a vállalat pénzügyi döntései; a finanszírozási lehetõségek; beruházási döntések; finanszírozási döntések és piaci hatékonyság, — pénzügyi tervezés; a pénzügyi teljesítmények értékelése, — osztalékpolitika és tõkeszerkezet; a vállalati hitelfelvételi politika; tõkeköltségvetés, — piaci alapú finanszírozás; részvénykibocsátás szervezése; kötvénykibocsátás szervezése, — a pénzügyi kockázatok és fedezésük, — összeolvadások és felvásárlások. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/9e9f66b2608e529738db1c5536d9eccb733c9be0/dokumentumok/2e28fa8597f955732a8965e70b62235827180f24/letoltes